钦定古今图书集成/历象汇编/岁功典/第027卷 > 赐午门观灯应制二首 陈亢宗
## 钦定古今图书集成/历象汇编/岁功典/第027卷 > 赐午门观灯应制二首 陈亢宗

鳌峰千仞郁嵯峨，万蜡融春洽太和。明月只随仙仗
转，红云偏近御筵多。旌旄影飏黄金阙，丝竹声翻《白
雪歌》。万岁三呼频祝颂，醉归数问夜如何。

白玉仙京上帝家，六龙遥驾五云车。巨鳌此夕移三
岛，火树迎春吐万花。水咽宫壶留夜色，懽腾黎庶乐
年华。承恩尽醉归来晚，一派钧天隔彩霞。